זחלה

זחלה (בערבית: زحلة; בסורית: ܙܗܠܥ) היא בירת מחוז אל-בקאע והעיר התשיעית בגודלה בלבנון. היא נמצאת 52 קילומטר מזרחית לביירות. כראש העיר מכהן אסעד זע'יב. אוכלוסיית העיר גופא היא 78,145 איש, רובם נוצרים קתולים ומיעוטם מוסלמים ונוצרים אורתודוקסים, והמטרופולין כולו מונה כ-200,000 תושבים. היא נמצאת בגובה 945 מ' מעל פני הים, ושטחה הוא כ-20 קמ"ר. העיר מוקפת בהרים מושלגים בחורף ונהנית מאקלים יבש בקיץ. מרכז העיר ממוקם משני צדי נהר הברדוני - נהר רדוד ומזוהם, בעיקר בחודשי הקיץ. העיר העתיקה נמצאת על הגדה המערבית, ומרכזי הקניות - על הגדה המזרחית.

בעיר ובסביבתה פועלים יקבים אחדים, והיא ידועה באיכות הערק המיוצר בה, הקרוי ערק זחלאווי.

משמעות השם
ההערכה היא כי מקור השם הוא הפועל זחל زحل בערבית, אשר משמעותו היא לדחוף/לנתק/לעקור. ייתכן כי מפולות הבוץ אשר מתרחשות לעיתים בהרים הסובבות את העיר הן המקור לשם.

ערים תאומות

קישורים חיצוניים 

 אתר האינטרנט של העיר
 מאמר על זחלה, נערך על ידי פרופ' אניס מוסלם

הערות שוליים

לבנון: ערים
בקאע